Deixem de ser una illa : Aula desierta, una lectura molt recomanable
Publicado por Deixem de ser una illa en 9:55
Martanap 28 de marzo de 2011, 17:12
En temps de múltiples discursos relacionats amb l'educació encara es fan més necessàries aportacions teòriques provinents de la pròpia pràctica, no pas d'una pràctica centrada exclusivament en el fer, sinó d'una pràctica que es centra en parar, observar i reflexionar per construir coneixement.
Estiguem més o menys d'acord amb les idees plantejades per la professora i escriptora Concha Fernández Martorell, la seva aportació (almenys pel que he percebut en la lectura de l'entrevista) reclama un SÍ per l'educació. Al meu parer, una educació que té en compte el context i no oblida el seu objectius principal: acompanyar els infants, els nens i les nenes, els nois i les noies en el seu desenvolupament des del respecte, el reconeixement i la responsabilitat.
Ja és hora de cercar, retrobar, enfortir la nostra confiança i posicionar-nos com a mestres/professors/... (i, des del meu punt de vista, també diria com a educadors) en el dia a dia a l'aula, a les reunions d'equip, als claustres, al carrer... trobant els punts en comú amb l'altre, sí, però també aportant allò que difereix i, a la vegada, valorem com a essencial ni que, en aquests temps, pugui semblar absurd... ni que, en aquests temps, pugui semblar que estem soles o sola, en una illa.
Reconeixent tan els propis límits com els derivats del context, el fet de posicionar-nos respecte què entenem i volem per educació, penso, que ens pot ajudar a retrobar-nos amb el desig que ha originat l'elecció d'aquesta professió i, connectant amb el propi desig d'educar, donar el millor de nosaltres per, si més no, a anar construir horitzons que ens ajudin a saber a cap a on navegar.
Per aquest motiu, és important que hi hagi aportacions com les d'aquesta professora i escriptora, les quals permetin agafar força (no som una illa) i, a la vegada, donin idees per qüestionar, dubtar, crear conflicte des del qual anar definint cap on volem anar.